recursal/SuperWikiNEXT-32B huggingface dataset:
**यशवंत नारायण सुकथनकर**  (१८९७ – ?) भारतीय प्रशासनिक सेवा अधिकारी थे। वे भारत के कैबिनेट सचिव और ओडिशा के राज्यपाल भी रहे।

जीवन
----

सुकथनकर एम॰ए॰, विधि स्नातक थे। द्वितीय विश्व युद्ध के दौरान, युद्ध में भाग लेने के लिए भारत को सक्षम करने के लिए विभिन्न आर्थिक और प्रशासनिक सुधार हुए। तब केंद्र में कई महत्वपूर्ण आर्थिक, वाणिज्यिक, औद्योगिक और आपूर्ति संबंधी क्षमता रखने वाले व्यक्तियों का एक अलग वित्त और वाणिज्य संघ बनाया गया। सुकथनकर इस में शामील थे और व्यापार विशेषज्ञ थे।

सुकथनकर १४ मई १९५३ से ३१ जुलाई १९५७ तक भारत के द्वितीय कैबिनेट सचिव रहे। उसके तुरंत बाद ३१ जुलाई १९५७ से १५ सितंबर १९६२ तक उन्होने ओडिशा के राज्यपाल का कार्य सम्भाला। इसी दौरान १९६० में ओडिशा का कटक का राजभवन, लाल बाग महल, को कटक से भुवनेश्वर स्थानांतरित कर दिया गया और भारतीय रेड क्रॉस सोसाइटी को लाल बाग महल की इमारत को बच्चों के अस्पताल के रूप में उपयोग करने के लिए दान कर दी गई। राज्य में आपातकाल के दौरान २५ फ़रवरी १९६१ से २३ जून १९६१ तक उन्होंने किसी भी सलाहकार के बिना राज्य प्रशासन का संचालन किया।

सन्दर्भ
-------

1. 1 2  दिगंबर मिश्रा (२००३). *Political Behavior of Indian State Governors: A Study of the Role of Governer in Orissa*. संस्कृती. पपृ॰ ६४, १०७. आई॰ऍस॰बी॰ऍन॰ 9788187374190. मूल से 10 अक्तूबर 2017 को पुरालेखित. अभिगमन तिथि 10 अक्तूबर 2017.
2. ↑  "Cabinet Secretaries Since 1950". *कैबिनेट सचिवालय, भारत सरकार*. ५ अक्टूबर २०१७. मूल से 13 मई 2010 को पुरालेखित. अभिगमन तिथि ९ अक्टूबर २०१७.
3. 1 2  *Orissa Review, Volume 19*. Home Department, Government of Orissa. १९६२. पपृ॰ ३.
4. ↑  सुमित के मजूमदार (२ दिसंबर २००६). "Finance and Commerce Pool An old-is-gold idea". *द हिन्दू*. मूल से 31 जनवरी 2016 को पुरालेखित. अभिगमन तिथि १० अक्टूबर २०१७.
5. ↑  "History of Raj Bhavan of Odisha". २०११. मूल से 14 अक्तूबर 2017 को पुरालेखित. अभिगमन तिथि १० अक्टूबर २०१७.
मुम्बई के पारसी, सन १८७३ में
पारसी धर्म (जरथुस्त्र धर्म) विश्व का अत्यन्त प्राचीन धर्म है। इस धर्म की स्थापना सन्त ज़रथुष्ट्र ने की थी। इस्लाम के आने के पूर्व प्राचीन ईरान में ज़रथुष्ट्र धर्म का ही प्रचलन था। सातवीं शताब्दी में अरबों ने ईरान को पराजित कर वहाँ के ज़रथुष्ट्र धर्मावलम्बियों को प्रताड़ित करके जबरन इस्लाम में दीक्षित कर लिया था। ऐसी मान्यता है कि कुछ ईरानियों ने इस्लाम नहीं स्वीकार किया और वे एक नाव पर सवार होकर भारत भाग आये और यहाँ गुजरात तट पर नवसारी में आकर बस गये। वर्तमान समय में भारत में उनकी संख्या लगभग एक लाख है, जिसका 70% मुम्बई में रहते हैं।

ईरान और दूसरे देशों में जब पारसी लोग प्रताड़ित किए जा रहे थे, भारत में सबके लिए सद्भाव का माहौल था। यही कारण है कि आज विश्व में पारसियों की सबसे अधिक संख्या भारत में रहती है। इतना ही नहीं, पारसियों ने भी खुलकर भारत की सेवा की और भारत के स्वतंत्रता आन्दोलन, अर्थव्यवस्था, मनोरंजन, सशस्त्र सेनाओं तथा अन्यान्य क्षेत्रों में सर्वत्र अत्यन्त महत्वपूर्ण योगदान दिया। भारत में ये लोग कब आये, इसके आधार पर इन्हें 'पारसी' या 'इरानी' कहते हैं।

कहा जाता है किमुसलमानों के अत्याचार से त्रस्त होकर पारसियों का पहला समूह लगभग ब

766 ईसवी में दीव (दमण और दीव) पहुंचा। दीव से वे गुजरात में बस गए। गुजरात से कुछ लोग मुंबई में बस गए। धार्मिक व सांस्कृतिक दृष्टि से पारसी धर्म व समाज भारतीयों के निकट है। पारसी 9वीं-10वीं सदी में भारत आए, ऐसे ऐतिहासिक प्रमाण हैं। भारत में प्रथम पारसी बस्ती का प्रमाण संजाण (सूरत के निकट) का अग्नि स्तंभ है-जो अग्निपूजक पारसीधर्मियों ने बनाया।अब पूरी दुनिया में पारसियों की कुल आबादी संभवतः 1,00,000 से अधिक नहीं है। ईरान में कुछ हजार पारसियों को छोड़कर लगभग सभी पारसी अब भारत में ही रहते हैं और उनमें से भी अधिकांश अब मुंबई में हैं।

पहले पारसी लोग कृषि  में व बाद में व्यापार व उद्योग में लगे। भारतीय जहाज निर्माण को इन्होंने पुनर्जीवित कर योरपियों से भारत को सौंपा। पारसियों द्वारा निर्मित जहाज ब्रिटिश नौसेना खरीदती थी (तब तक भाप के इंजन न थे)। फ्रामजी माणेकजी, माणेकजी बम्मनजी आदि ये पारसी नाम इस संबंध में प्रसिद्ध हैं। अंगरेज शासन के साथ इन्होंने संबंध सामान्य रखे परंतु अपनी भारतीय मान्यताओं व स्वाभिमान को अक्षत रखकर। उन्होंने भारत को अपना देश मानकर भारतीय स्वतंत्रता का समर्थन किया।

इन्हें भी देखें
---------------

* पारसी धर्म
* पारसी
* फ़ारस

सन्दर्भ
-------

1. ↑  "क्या शिया मुसलमान नहीं पारसी धर्म के अनुयायी हैं?".
2. ↑  "जानिए पारसी धर्म कैसे आया भारत में..." मूल से 4 जुलाई 2019 को पुरालेखित. अभिगमन तिथि 4 मई 2020.
महावरत विद्यालंकर ( -- मृत्यु १९६३) का भारतीय वामपंथी राष्ट्रवादी नेता और अनुवादक थे। वे सुभाष चन्द्र बोस के निकट सलाहकार और अखिल भारतीय फ़ार्वर्ड ब्लॉक के संस्थापक थे। यह दल भारतीय स्वतंत्रता पर सबसे अडिक रवैय्या अपनाए हुए था। महावरत स्वतंत्रता आन्दोलन के दौरान लाल किले में क़ैद रहे थे।

प्रारंभिक जीवन
--------------

एक नवयुवक के तौर पर विद्यालंकर को उनके पिता ने इंजिनियारिंग की शिक्षा पूरी करने स्कॉटलैण्ड के एडिनबर्ग विश्वविद्यालय भेजा था। यहाँ उनका सम्पर्क कई वामपंथी विद्वानों से हुआ था और मार्क्सी विचारधारा से वे प्रभावित हुए थे। स्नातक की शिक्षा पूरी करके वे गुप्त रूप से मार्क्सी-लेनिनी विचारधारा के अध्ययन के लिए रूस चले गए। उन्होंने रूस में लगभग 17 बिताए और रूसी भाषा के विद्वान बन गए थे। उन्होंने ने रूसी साहित्य का हिन्दी में अनुवाद किया। इस दौरान उन्होंने मंगोलिया का विस्तार से दौरा किया और मंगोलियाई साहित्य का हिन्दी में अनुवाद भी किया। मंगोलिया में निवास के समय उनका सम्पर्क बोरिजिगिन दोशदोरिजिन नतसगदोर्ज से हुआ जो वहाँ की भाषा-साहित्य में कवि और लेखक के रूप में प्रसिद्ध थे। विद्यालंकर ने इसके पश्चात नतसगदोर्ज के कई कार्यों का हिन्दी में अनुवाद किया। वे भारत को साम्राज्यवाद की एक नई समझ के साथ लौटे और उनका विश्वास था कि समाजवाद ही भारत को अर्थपूर्ण और वास्तविक स्वतंत्रता दिला सकता है।

आगे का जीवन
-----------

कई वर्ष काँग्रेस के साथ काम करने के बाद विद्यालंकर सुभाष चन्द्र बोस से मिले। उन्होंने सुभाष चन्द्र बोस को भारत के संघर्ष के लिए रूस जाने के लिए प्रोत्साहित किया। विद्यालंकर ने संस्कृत, रूसी और मंगोलियाई भाषा के विद्वान के रूप में इन भाषाओं की कई पुस्तकों का हिन्दी और अंग्रेज़ी में अनुवाद किया। उनका देहान्त 1965 में हुआ। उनके तीन बच्चे थे। ये सारे बच्चे आखिरकार भारत छोड़कर कहीं और चले गए।

निवासीय स्थान
-------------

महावरत विद्यालंकर पुरानी दिल्ली के पहाड़ी धीरज क्षेत्र में रहते थे। उनके घर को "दयाल निवास" कहा जाता था जो कि उनके पिता "हर दयाल सिंह सैनी" के नाम पर आधारित है। यह घर कई भूमिगत भारतीय स्वतंत्रता सेनानियों के छिपने का ठिकना था जिनमें शील भद्र याजी, मौलाना अबुल कलाम आजाद, सरोजिनी नायडू और महावीर त्यागी शामिल थे। आज़ाद हिन्द फ़ौज के कई बहादुर जैसे कि ढिल्लों और सहगल भी यहा रहे थे। दरअसल जब अंग्रेज़ों ने विद्यालंकर को गिरफ़्तार किया था तब सरोजिनी नायडू ही ने उनकी बेटी इंदिरा को अपने पुत्र जयसूर्य और बहू के साथ रहने के लिए भेजा क्योंकि कई वर्ष पूर्व ही लड़की की माँ टी०बी० के रोग से मर चुकी थी। यह ऐतिहासिक निवास पुरानी दिल्ली की मन्दिर वाली गली में अब भी स्थित है।

संतान
-----

विद्यालंकर के तीन बच्चे 1950 के दशक में अमरीका चले गए और उत्तरी पेनसिलवेनिया में रहते हैं। उनकी एक ही पुत्री इंदिरा कुमारी स्क्रैन्टन में वनस्पति विज्ञान और जीवविज्ञान की प्रोफ़ेसर बन चुकी हैं। वह गोकरन नाथ श्रीवास्तव के विवाह में हैं जो कि स्क्रैन्टन विश्वविद्यालय मे भौतिक विज्ञान के प्रमुख प्रोफ़ेसर हैं। उन्होंने सर्वप्रथम इलेक्ट्रॉन सूक्ष्मदर्शी पर काम करने वालों में अपना नाम दर्ज किया है।

सन्दर्भ
-------

1. ↑  "संग्रहीत प्रति". मूल से 15 अगस्त 2007 को पुरालेखित. अभिगमन तिथि 24 जुलाई 2016.

* Madhya Pradesh Through the Ages, pp 417, By S.R. Bakshi And O.P. Ralhan, Sarup & Sons, 2007
* Terrorism is Comes from Us by Barathkumar PKT By A.Palanivelu
* Communism in India, 1924–1927, pp 106, Sir David Petrie, Mahadeva Prasad Saha, Sir Cecil Kaye - 1927
**भारतीय परिषद अधिनियम 1861** यूनाइटेड किंगडम की संसद का एक अधिनियम था जिसने पोर्टफोलियो प्रणाली पर कैबिनेट रन के रूप में कार्य करने के लिए भारत की कार्यकारी परिषद को बदल दिया। इस कैबिनेट में छह "साधारण सदस्य" थे, जिन्होंने कलकत्ता की सरकार में एक अलग विभाग का कार्यभार संभाला था: गृह, राजस्व, सैन्य, कानून, वित्त और (1874 के बाद) सार्वजनिक कार्य। सैन्य कमांडर-इन-चीफ एक असाधारण सदस्य के रूप में परिषद के साथ बैठे। पांचवें सदस्य के अलावा कार्यकारी परिषद को बड़ा किया गया था।  वाइसराय को अधिनियम के प्रावधानों के तहत, मामलों पर परिषद को हटाने के लिए अनुमति दी गई थी यदि वह आवश्यक समझे, जैसा कि 1879 में लॉर्ड लिटन के कार्यकाल के दौरान हुआ था।

वायसराय को छह महीने तक चलने वाले अध्यादेश जारी करने की अनुमति दी गई थी यदि विधान परिषद आपात स्थिति में सत्र में नहीं होती है।

इन्हें भी देखें
---------------

* यूनाइटेड किंगडम की संसद
* भारत सरकार अधिनियम
* भारतीय परिषद अधिनियम, 1892

सन्दर्भ
-------

1. ↑  "Encyclopædia Britannica article concerning this Act". मूल से 5 मई 2008 को पुरालेखित. अभिगमन तिथि 17 जून 2020.
2. ↑  "संग्रहीत प्रति". मूल से 19 अप्रैल 2019 को पुरालेखित. अभिगमन तिथि 17 जून 2020.
3. ↑  Sen, S. N. (2006). *History Modern India*. New Delhi: Newage International. पृ॰ 110. आई॰ऍस॰बी॰ऍन॰ 81-224-1774-4.

बाहरी कड़ियाँ
-------------

* 

* Wikisource logo  Indian councils Act 1915 से सम्बन्धित विकिस्रोत पर कार्य
**मजहर इमाम** (1928 - 2012), वर्ष 1928 में बिहार के दरभंगा जिले में पैदा हुए, जो उर्दू के कवि, शायर और आलोचक थे। वे मगध विश्वविद्यालय से उर्दू और बिहार विश्वविद्यालय से फारसी में एमए की डिग्री प्राप्त करने के बाद, 1951 में कलकत्ता दैनिक समाचार पत्र से जुड़े और उसके बाद 1958 में ऑल इंडिया रेडियो में शामिल होने से पहले एक स्कूल शिक्षक के रूप में काम किया। ऑल इंडिया रेडियो में वे तीन दशकों तक अपनी सेवाएं दी। वर्ष 1988 में वे दूरदर्शन, श्रीनगर (जम्मू और कश्मीर) के निदेशक के रूप में सेवानिवृत्त हुए। उन्होंने उर्दू शायरी के चार संस्करणों सहित तेरह पुस्तकें लिखी थी, जिसमें प्रमुख है ज़ख्म ई तमन्ना (1962), रिश्ता गूंगे सफ़र का (1974), पिछले मौसम का फूल (1988) और बंद होता बाज़ार आदि। 1994 में उन्हें उनकी पुस्तक, 'पिछले मौसम का फूल' के लिए साहित्य अकादमी पुरस्कार प्राप्त हुआ। वे उर्दू शायरी में आजाद ग़ज़ल विधा के सूत्रपात हेतु जाने जाते हैं।

सन्दर्भ
-------

1. ↑  "Rekhta – Baab – e – Sukhan – Mazhar Imam". मूल से 29 नवंबर 2014 को पुरालेखित. अभिगमन तिथि 21 नवंबर 2014.
2. ↑  "द हिन्दू 1st फ़रवरी 2012 Issue". मूल से 3 फ़रवरी 2014 को पुरालेखित. अभिगमन तिथि 29 जून 2014.
**महमूदा अली शाह** एक भारतीय शिक्षाविद्, सामाजिक कार्यकर्ता और सरकारी कॉलेज ऑफ विमेन, एमएए रोड श्रीनगर की प्रधान अध्यापक थी। वह एक करीबी दोस्त और सहयोगी थी इंदिरा गांधी की। उन्होंने शिक्षा के महत्व और उनके सामाजिक सशक्तिकरण के लिए कश्मीर की महिलाओं के बीच जागरूकता पैदा करने के लिए काम किया है। भारत सरकार ने भारतीय शिक्षा में उनके योगदान के लिए, २००६ में पद्म श्री के चौथे उच्चतम नागरिक सम्मान से उन्हें सम्मानित किया।

मेहमूदा अली शाह का जन्म १९२० में दुलहान बेगम और सैयद अहमद अली शाह के घर हुआ। उनके तीन भाई थे। स्थानीय मिशनरी गर्ल्स स्कूल में उनकी पढ़ाई की फिर उन्होंने पंजाब विश्वविद्यालय, लाहौर से कला (बीए) में स्नातक की उपाधि प्राप्त की और राजनीति विज्ञान में स्नातकोत्तर डिग्री (एमए)। वह पंजाब विश्वविद्यालय, लाहौर की पहली महिला स्नातकोत्तर के रूप में जानी जाती है।

महमूदा श्री नगर लौट आए और एक शिक्षक के रूप में माईसुमा में एक स्थानीय स्कूल में पड़ने लगी फिर तत्कालीन महाराजा द्वारा बारामूला में नया विद्यालय खोला गया और उन्हें प्रमुख शिक्षक के रूप में नियुक्त किया गया था। वहाँ उन्होंने काफ़ी सालो तक काम किया। और बाद में वह सरकारी कॉलेज ऑफ विमेन, एमएए रोड श्रीनगर की प्रधान अध्यापक बन गई।

११ मार्च २०१४ को ९४ वर्ष की आयु में श्री नगर में उनके निवास पर निधन हो गया।

सन्दर्भ
-------

1. ↑  Nyla Ali Khan, Gopalkrishan Gandh (2014). *The Life of a Kashmiri Woman: Dialectic of Resistance and Accommodation*. Palgrave Macmillan. पपृ॰ 36 of 160. आई॰ऍस॰बी॰ऍन॰ 9781137463296. मूल से 25 अप्रैल 2018 को पुरालेखित. अभिगमन तिथि 15 मई 2017.
2. ↑  "PDP condoles death of Ms Mehmooda Ahmad Ali Shah". Scoop News. 11 March 2014. मूल से 25 अप्रैल 2018 को पुरालेखित. अभिगमन तिथि December 10, 2015.
3. ↑  "Padma Awards" (PDF). Ministry of Home Affairs, Government of India. 2015. मूल (PDF) से 15 नवंबर 2014 को पुरालेखित. अभिगमन तिथि July 21, 2015.
4. ↑  "Mehmooda Ahmed Ali Shah - Obituary". Kashmir Life. 24 March 2014. मूल से 10 दिसंबर 2017 को पुरालेखित. अभिगमन तिथि December 11, 2015.
युक्रेन सन्कट्
अमरीका और यूरोपीय संघ और रूस, के बीच 
की स्पर्धा में, इसके अलाव़ा यूक्रेन के आन्तरिक असंतोष इसके संकट के कारण हैं।

मूल कारण
--------

पश्चिमी खेमे (यूरोपीय संघ, अमेरिका) और रूस द्वारा यूक्रेन को अपने प्रभाव में रखने की रुचि /पक्ष ही अशांति (२०१४ की युक्रेन क्राँति एवं क्रीमिया संकट) का मूल कारण है।

रूसी पक्ष के कारण
-----------------

यूक्रेन सोविअत संघ का हिस्सा रहा हैं, इस लिये यहाँ रूसी मूल की जनसंख्या हैं, जो रूसी भाषा बोलते हैं। रुस इन लोगों केे हितों की सुरक्षा अपना उत्तरदायित्व मानता हैं। साथ ही रूस नहीं चाहता नाटो रूस के सीमा पर आ जाये क्योंकि यह रूस की शीतयुद्ध में हार होगी

### रूसी पक्ष को समर्थन

रूसी 
पक्ष को भारत और चीन का गौण समर्थन हैं।

यूरोपीय या अमेरीकी पक्ष के कारण
-------------------------------

यूक्रेन को अमेरिकी प्रभुत्व वाले पश्चिमी खेमे नाटो में शामिल कर रूस को सैन्य रूप से घेरना। इसके अलवा अमेरिका के भूतपर्व राष्ट्रीय सुरक्षा सलाहकार ज़्बिग्नियेव ब्रेज़िन्स्की अपनी पुस्तक ‘द ग्रैंड चेस बोर्ड' में वर्षों पहले कहा हैं किअमेरिका क्यों यूक्रेन का साथ देगा ‘यूक्रेन के बिना रूस मिल-मिलाकर बस एक एशियाई साम्राज्यवादी देश रह जायेगा.’ मध्य एशियाई देशों के झगड़ों में घसीटे जाने का खतरा तब उस पर मंडराया करेगा। लेकिन, यदि यूक्रेन को वह अपने नियंत्रण में रख पाता है, तो वह एक ‘शक्तिशाली साम्रज्यवादी सत्ता’ कहलाएगा. ब्रेज़िन्स्की का यह कथन अमेरिका की विदेशनीति का आज भी आधारभूत सिद्धांत है। यानी, रूस को कमजोर करना है, तो यूक्रेन को उससे अलग करना होगा।

### यूरोपीय या अमरीकी पक्ष को समर्थन

अमेरिका एवं यूरोपीय संघ या नाटो का समर्थन है

 ं

सन्दर्भ
-------

1. 1 2  "यूक्रेन : शक्ति राष्ट्रों का अखाड़ा | सम-सामयिक घटना चक्र प्रकाशन, Sam Samayik Ghatna Chakra". मूल से 30 मई 2015 को पुरालेखित. अभिगमन तिथि 15 जून 2020.
2. 1 2 3 4 5  "जो बली उसी की चली|राम यादव". मूल से 4 मार्च 2016 को पुरालेखित. अभिगमन तिथि 15 जून 2020.
3. 1 2 3 4 5  "à¤¶à¥€à¤¤à¤¯à¥ à¤¦à¥?à¤§ à¤•à¥€ à¤¬à¥?à¤¤à¥€ à¤—à¤°à¥?à¤®à¥€|à¤°à¤¾à¤® à¤¯à¤¾à¤¦à¤µ". Tehelkahindi.com. मूल से 11 मई 2014 को पुरालेखित. अभिगमन तिथि 2014-07-27.
4. 1 2 3 4 5 6  "शीतयुद्ध का पुनर्जन्म !|राम यादव". मूल से 16 अगस्त 2016 को पुरालेखित. अभिगमन तिथि 15 जून 2020.
5. 1 2  "Ukraine-crisis-and-India". मूल से 14 जुलाई 2014 को पुरालेखित. अभिगमन तिथि 9 जुलाई 2014.
6. 1 2  "ŕ¤ŻŕĽ‚ŕ¤•ŕĽ?ŕ¤°ŕĽ‡ŕ¤¨ ŕ¤¸ŕ¤‚ŕ¤•ŕ¤&#x; ŕ¤•ŕ¤ž ŕ¤¨ŕ¤¤ŕĽ€ŕ¤œŕ¤ž". मूल से 26 जुलाई 2014 को पुरालेखित. अभिगमन तिथि 22 जुलाई 2014.
7. ↑  "रूस-और-नाटो-में-तनातनी". मूल से 10 सितंबर 2014 को पुरालेखित. अभिगमन तिथि 15 जून 2020.
8. ↑  "George Soros' Giant Globalist Footprint in Ukraine's Turmoil". मूल से 12 मई 2014 को पुरालेखित. अभिगमन तिथि 6 जुलाई 2014.

बाहरी कड़ियाँ
-------------

* अमेरिका रूस के बीच बढ़ता तनाव[*मृत कड़ियाँ*]
**मैरी लुईस क्लेव** एक अमरीकी इंजिनियर और NASA की अंतरिक्ष यात्री है।

मैरी लुईस क्लेव उनका जन्म ५ फरवरी १९४७ को न्यू यॉर्क के साउथेम्प्टन शहर में हुआ था। उन्होंने २००४ से २००७ तक विज्ञान मिशन निदेशालय के नासा के एसोसिएट प्रशासक के रूप में सेवा की। उनके माता-पिता हॉवर्ड क्लेव और बारबरा क्लेव, दोनों ही शिक्षक थे। वह ग्रेट नेक, न्यूयॉर्क में बड़े हुए और उनकी २ बहने थी, एक बड़ी बहन ट्रडी कार्टर और एक छोटी बहन बारबरा "बॉबी" क्लेव बॉसवर्थ। १९६५ में क्लेवे ने ग्रेट नेक नॉर्थ हाई स्कूल, ग्रेट नेक, न्यूयॉर्क से अपनी स्कूल की शिक्षा प्राप्त की। १९६९ में उन्होंने कोलोराडो स्टेट यूनिवर्सिटी से बायोलॉजिकल साइंस में विज्ञान की डिग्री प्राप्त की, और १९७५ में यूटा स्टेट यूनिवर्सिटी से माइक्रोबियल पारिस्थितिकी में विज्ञान में मास्टर्स की डिग्री प्राप्त की। १९७९ में उन्होंने यूटा राज्य विश्वविद्यालय से सिविल और पर्यावरण इंजीनियरिंग में डॉक्टरेट की उपाधि प्राप्त की। उन्होंने जून १९७१ से १९८० तक यूटा स्टेट यूनिवर्सिटी में पारिस्थितिकी केंद्र और उटा जल शोध प्रयोगशाला में ग्रेजुएट रिसर्च, रिसर्च फाइकोलॉजिस्ट और रिसर्च इंजिनियर असाइन भी आयोजित किया था।

NASA कैरियर
-----------

 
क्लेवे को मई १९८० में एक अंतरिक्ष यात्री के रूप में चुना गया था। उन्होंने बहुत से तकनिकी कार्य किए जिनमे, शटल एवियोनिक्स एकत्रीकरण प्रयोगशाला में उड़ान सॉफ्टवेयर सत्यापन; पांच अंतरिक्ष शटल उड़ानों पर कैपकोम, प्रक्रिया पुस्तक, क्रू उपकरण डिजाइन दो अंतरिक्ष उड़ानों के एक अनुभवी, उन्होंने कुल १० दिन, २२ घंटे, 2 मिनट, २४ सेकंड में अंतरिक्ष में प्रवेश किया, पृथ्वी की ग्रहपथ १७२ बार की और ३.९४ मील की यात्रा की। Parkinson, Claire L; Miller, Pamela S; Thaller, Michelle, eds. (July 2011). Women of Goddard: Careers in Science, Technology, Engineering & Mathematics (PDF). Greenbelt, MD: NASA Goddard Space Flight Center. p. 25. OCLC 760887371. Retrieved 5 July 2013 वह एसटीएस ६१-बी और एसटीएस-३० पर एक मिशन विशेषज्ञ भी थे।

STS-61-बी चालकदल

सन्दर्भ
-------

1. ↑  Moss Greenberg, Jill (6 June 2012). "A Maryland Woman Who Soars! Mary L. Cleave – Astronaut". Maryland Women's Journal. Retrieved 6 July 2013.
थैलेसीमिया
थैलेसीमिया के लिये इसके अलावा इस रोग के रोगियों के मेरु रज्जु (बोन मैरो) ट्रांस्प्लांट हेतु अब भारत में भी बोनमैरो डोनर रजिस्ट्री खुल गई है। मैरो डोनर रजिस्ट्री इंडिया (एम.डी.आर.आई) में बोनमैरो दान करने वालों के बारे में सभी आवश्यक जानकारियां होगी जिससे देश के ही नहीं वरन विदेश से इलाज के लिए भारत आने वाले रोगियों का भी आसानी से उपचार हो सकेगा। यह केंद्र मुंबई में स्थापित किया जाएगा। ऐसे केंद्र वर्तमान में केवल अमेरिका, ब्रिटेन और कनाडा जैसे देशों में ही थे। ल्यूकेमिया और थैलीसीमिया के रोगी अब बोनमैरो या स्टेम सेल प्राप्त करने के लिए इस केंद्र से संपर्क कर मेरुरज्जु दान करने वालों के बारे में जानकारी के अलावा उनके रक्त तथा लार के नमूनों की जांच रिपोर्ट की जानकारी भी ले पाएंगे। जल्दी ही इसकी शाखाएं महानगरों में भी खुलने की योजना है।

फिलहाल एम डीआर आई केंद्र मुंबई में काम करेगा किंतु जल्द ही दिल्ली, कोलकाता और बेंगलूर में भी इसकी शाखाएं खोलने की योजना है। इसका सबसे अधिक लाभ ऐसे रोगियों को होगा जिन्हें या तो अपने सग संबंधियों से बोनमैरो मिल नहीं पाती या उनकी बोनमैरो उनसे मेल नहीं खाती। डाक्टरों के मुताबिक देश में हर साल करीब 40000 रोगी बोनमैरो प्रत्यारोपण रजिस्ट्री की सुविधा नहीं होने के कारण मौत के मुंह में चले जाते हैं। मुंबई में एम डी आर आई केंद्र खोलने का महत्वपूर्ण निर्णय बाँम्बे हाँसि्पटल में हाल में आयोजित एक सम्मेलन के दौरान लिया गया जिसमें बिर्टेन, अमेरिका, आस्ट्रेलिया और यूरोपीय देशों के जाने.माने डाक्टरोंएवं विशषज्ञों तथा देशभर के सभी प्रमुख प्रत्यारोपण केंद्रों के प्रतिनधियों ने हिस्सा लिया। एम डी आर आई से संबद् डाक्टर अशोक कृपलानी ने कहा कि देश में ऐसे केंद्र की बहुत जरूरत थी क्योंकि भारतीय मूल के लोगों को बोनमैरो प्रत्यारोपण में दो बडी समस्याएं पेश आती है। पहली यह कि भारतीय मूल के लोग पश्चिमी मूल के लोगों से अनुवांशिक रूप से भिन्ना होते हैं इसलिए उनकी बोनमैरो पश्चिमी लोगों की बोनमैरो से आसानी से मेल नहीं खाती और दूसरा यह कि अगर किसी भारतीय की बोनमैरो मेल खा भी जाती है तो उसे विदेश जाना पड़ता है जिससे उसका एक से डेड़ करोड रूपये तक का खर्च आ जाता है A जो हरेक के बस की बात नहीं होती। डाक्टर कृपलानी ने कहा कि फिलहाल विश्व भर में एक करोड बीस लाख से अधिक लोग विभिन्ना केंद्रों में बोनमैरो दान करनेके लिए अपने नाम सुचीबद् करा चुके है।

सन्दर्भ
-------

1. ↑  "थैलीसीमिया रोग नियंत्रण परियोजना का शुभारंभ". दैनिक जागरण-ई पेपर. नामालूम प्राचल `|accessdaymonth=` की उपेक्षा की गयी (मदद)[*मृत कड़ियाँ*]
चतरा  के पूर्व में 35 किमी और जीटी  रोड से जुड़े चौपारण से 16 किमी पश्चिम में है।यह पहाड़ो  और जंगलो  से घिरा एवं  महानद नदी (महाने) नदी के तट पर स्थित इटखोरी ब्लॉक मुख्यालय के भद्रकाली परिसर से केवल आधा किलोमीटर दूर है। यह स्थल तीन धर्मों का अनूठा संगम स्थल शुरू से रहा है। सनातन धर्मावलंबियों की मां भद्रकाली व भगवान बुद्ध की आराध्य देवी मां तारा एवं जैन धर्मावलंबियों के दसवें तीर्थंकर स्वामी शीतलनाथ जी का जन्म स्थल भदलपुर भी यही है। जैन धर्मावलंबी इस मंदिर को भदुली माता का मंदिर भी कहते है।

200 ईसा पूर्व और 1200 ईस्वी के बीच के विभिन्न बौद्ध अवशेष यहां पाए गए हैं। इटखोरी में सबसे लोकप्रिय आकर्षण 9वीं शताब्दी का शानदार मां भद्रकाली मंदिर परिसर है। इसकी मूर्तियां क्षेत्र की समृद्ध सांस्कृतिक विरासत के तौर पर एक साक्ष्य के रूप में उपस्थित हैं। मां भद्रकाली मंदिर से लगा हुआ मंदिर अपने भव्य शिवलिंग के लिए प्रसिद्ध है जिसमें 1,008 शिवलिंग नक्काशी के साथ सुशोभित हैं। एक और महत्वपूर्ण आकर्षण प्राचीन स्तूप है, जिसमें बोधिसत्वों की 104 छवियां हैं और इसके दोनों ओर बुद्ध के चार उपदेशों के शीलालेख हैं। वहां एक पत्थर का बड़ा टुकड़ा भी है जिसके बारे में मान्याताएं हैं कि इस पर जैन धर्म के 10 वें तीर्थंकर शीतलनाथ के पैर के निशान हैं।

सन्दर्भ
-------

1. official website of Jharkhand Government Dist. Charta
2.
**माँ शूलिनी**, (संस्कृत: शूलिनी) देवी दुर्गा या पार्वती का प्रमुख रूप है। उन्हें देवी और शक्ति, शूलिनी दुर्गा, शिवानी और सलोनी के नाम से भी जाना जाता है। माँ शूलिनी(महाशक्ति), ज्ञान, बुद्धिमत्ता, सृजन, संरक्षण और विनाश की मूल हैं। वे भगवान शिव की शक्ति हैं। 

भगवान विष्णु के चौथे अवतार नरसिंह, उपद्रवी असुर राजा हिरण्यकश्यप को मारने के बाद अपने क्रोध को नियंत्रित नहीं कर सके। नरसिंह पूरे ब्रह्मांड के लिए खतरा बन रहे थे तब भगवान शिव, नरसिंह को शांत करने के लिए शरभ के रूप में प्रकट हुए। शरभ एक आठ पैरों वाला जानवर था, जो शेर या हाथी से अधिक शक्तिशाली था और सिंह को शांत करने में सक्षम भी था। नरसिंह को शांत करने के लिए भगवान शिव के आशीर्वाद से शूलिनी भी प्रकट हुई थीं।

वे सोलन जन की कुल देवी भी हैं।

माँ शूलिनी का अवतार
-------------------

भगवान विष्णु ने अपने भक्त प्रह्लाद को बचाने के लिए भगवान नरसिंह का रूप धारण किया था। यह भगवान विष्णु का चौथा अवतार था। नरसिंह आधा पुरुष और आधा सिंह था।

संदर्भ
------



1. ↑  "Cologne Scan". मूल से 2012-02-26 को पुरालेखित. अभिगमन तिथि 2022-03-28.
2. ↑  Williams, George M. (George Mason), 1940- (2008). *Handbook of Hindu mythology*. Oxford: Oxford University Press. OCLC 124166483. आई॰ऍस॰बी॰ऍन॰ 978-0-19-533261-2.सीएस1 रखरखाव: एक से अधिक नाम: authors list (link)
भाटुन्द गाँव में माँ शीतला माताज़ी का भव्य व ऐतिहासिक मन्दिर है। यहाँ पर साल में दो बार माँ शीतला माता का मेला लगता है। लोक मान्यता इस प्रकार है कि यहाँ पर जंगलों में बाबरा नामक राक्षस रहता था। यहाँ पर ब्राहमणो की लड़कियों की शादी होती थी तब वह राक्षस फेरो के समय वहाँ आ जाता था और वर ( दुल्हे ) को खा जाता था , इसलिए यहाँ के ब्राहमणो की लड़कियां कुंवारी ही रहने लगी , कोई भी लड़का शादी केलिए तैयार नही होता था। तब यहाँ के ब्राहमण बहुत दुखी रहनें लगे । ब्राहमणो ने माँ शीतला माता की घोर तपस्या की , ब्राहमणो की तपस्या से माँ प्रसन्न होकर दर्शन दिए , ब्राहमणो ने अपनी तकलीफ का वर्णन माँ के समक्ष प्रस्तुत किया, माँ ने वचन दिया कि तुम अपनी बेटियों की शादी धूम धाम से करो , माँ का वचन सुनकर ब्राहमणो ने अपनी बच्चियों की शादी करने की तैयारी की , फैरो के समय राक्षस वहाँ दुल्हे को खाने के लिए आया, माँ उस राक्षस का वध किया, मरते मरते राक्षस ने माँ से पानी व खाना खाने की इच्छा प्रकट की । माँ ने उसको वचन दिया कि साल मे दो बार तुमको पानी व खाना दिया जाएगा , ब्राहमणो के आव्हान पर माँ सदैव के लिए यहाँ रह गई। चैत्र कृष्ण सप्तमी व ज्येष्ठ मास की पूर्णिमा को साल मे दो बार माँ शीतला माता का मेला लगता है। और उस राक्षस को पानी व खाना दिया जाता है। माँ शीतला माता के सामने एक  शीतला माता कुण्ड  ( ऊखली ) है जो एक फिट गहरी है जिसमे गाँव की महिलाएं घड़ों द्वारा पानी डालती है लेकिन वह ऊखली कभी नहीं भरती , गाँव वालो की मान्यता है कि यह पानी राक्षस पीता है। एक बार सिरोही दरबार ने भी इस ऊखली को दो कुआं का पानी लाकर भरने की निष्फल कोशिश की थी। माँ के प्रकोप से पूरे शरीर में कोढ़ निकल गये थे, माँ की आराधना करने पर ठीक हुए थे।
**मस्तिष्क मानचित्रण** तंत्रिका-विज्ञान की तकनीक है जो की मस्तिष्क में चल रही सारी मानवीय क्रिया तथा शारिरिक स्थितियों की भावी परिस्थितियों को तय करने के लिए उपयोग में लाया जाता है। मस्तिष्क, सारी मानवीय क्रिया का केंद्र होता है इसलिए मानचित्रण करके हम किसी भी घटित घटना का चित्रण दोबारा से कर सकते हैं।

मस्तिष्क मानचित्रण द्वारा परीक्षण
---------------------------------

मनुष्य जब भी कोई दृश्य देखता है वह उसके मस्तिष्क में रिकॉर्ड हो जाता है। इसके पश्चात जब भी उस दृश्य से संबंधित दृश्य दिखाए जाते हैं तो उसकी मस्तिष्क की तरंगे स्वाभाविक अनुक्रिया व्यक्त करती हैं। इन्हें सेंसर की मदद से रिकॉर्ड कर लिया जाता है। उसके बाद इन रिकार्डे किए गए अनुक्रियाओं का परीक्षण किया जाता है। इस परीक्षण से पता लगाया जाता है की व्यक्ति ने जिस दृश्य का वर्णन किया है उसने वह विशेष दृश्य स्वयं देखा है या नहीं। सारी तंत्रिका चित्रण भी मस्तिष्क मानचित्रण का ही भाग है। मस्तिष्क से निकलने वाली तरंगे जब रिकॉर्ड की जाती हैं तो उसकी मदद से कोन्नेक्टोग्राम (अंग्रेज़ी: connectogram) बनता है जो कि मस्तिष्क के वल्कुटीय क्षेत्र को एक चक्र में दिखता है। गाढ़ा चक्र मस्तिष्क संभंधित माप दर्शाता है जो की वल्कुटीय क्षेत्र की जुड़ने वाली शक्ति बताता है।

आपराधिक मामलों की जाँच
----------------------

मस्तिष्क मानचित्रण आपराधिक मामलों में फँसे व्यक्तियों की मानसिक स्थिति का चित्रण करने में मदद करता है और साथ ही साथ अपराध का पता लगाने में भी महत्वपूर्ण भूमिका निभाता है|

सन्दर्भ
-------

1. ↑   Fischer, Victor H. (July 20, 1965). "Detecting Physiological Conditions By Measuring Bioelectric Output Frequency #3,195,533". United States Patent Office.
2. ↑  Sally Satel; Scott O. Lilienfeld (2015). Brainwashed: The Seductive Appeal of Mindless Neuroscience. Basic Books. ISBN 978-0465062911.
**मस्तिष्क की चोट** यह है जो मस्तिष्क में होने वाली चोट जो जीवित अंगी मैं होती है। 
मस्तिष्क की चोटों के कई आयामों के साथ वर्गीकृत किया जा सकता है।

प्राथमिक और माध्यमिक मस्तिष्क की चोट डो भागो में भाटा गया है।

मस्तिष्क की चोट के प्रकार
-------------------------

* **घाव मस्तिष्क की चोट**

घाव मस्तिष्क की चोट एक संरचनात्मक, शारीरिक, रासायनिक और / या न्यूरोट्रांसमीटर मार्ग पर मस्तिष्क में एक परिवर्तन के साथ ही मस्तिष्क विकृति के अन्य सबूत, एक बाहरी शक्ति की वजह से है।

* **विकंपन**

एक विकंपन घाव मस्तिष्क चोट का सबसे आम प्रकार है। यह चोट सिर, बंदूक की गोली के घाव, सिर के हिंसक मिलाते हुए, या बल को प्रत्यक्ष नुकसान की वजह से हो सकता है।

* **नील**

सिर को सीधा नुकसान की वजह से यह चोट लगती है।

* **तख्तापलट-विपरीतांगपात चोट**

एक तख्तापलट-विपरीतांगपात चोट तब होता है जब बल सिर को प्रभावित न केवल काफी मजबूत प्रभाव के स्थल पर एक नील पैदा करने के लिए, लेकिन यह भी मस्तिष्क कदम है और यह खोपड़ी के विपरीत दिशा में है, जो कारण बनता में स्लैम करने के लिए प्रेरित करने में सक्षम है अतिरिक्त कुचलन।

* **अक्षतंतु संबंधी चोट**

मस्तिष्क में अशांति मस्तिष्क क्षति या मृत्यु का कारण होता है।

* **एक्वायर्ड मस्तिष्क की चोट**

एक अधिग्रहीत मस्तिष्क की चोट मस्तिष्क कि जन्म के बाद ही हो जाती है।

सन्दर्भ
-------

* *"About Brain Injury." Brain Injury Association of America. National Brain Injury information center, 12 Oct. 2012. Web. 02 Mar 2016.*
* *"Traumatic Brain Injury." MAYO CLINIC. 15 May 2014. Web. 4 March 2016.*
* *Johnson, Glen. "TRAUMATIC BRAIN INJURY SURVIVAL GUIDE."TRAUMATIC BRAIN INJURY SURVIVAL GUIDE (2010): 1-86.TRAUMATIC BRAIN INJURY SURVIVAL GUIDE. Glen Johnson, 2010. Web. 4 Mar. 2016.*
* *"What Is Acquired Brain Injury?" Brain Injury Hub. The Children's Trust, 4 Jan. 2016. Web. 05 Mar. 2016.*
**राजभवन गुवाहाटी** भारत के असम राज्य के राज्यपाल का आधिकारिक आवास है। यह राज्य की राजधानी गुवाहाटी में स्थित है। असम के वर्तमान राज्यपाल [[श्री (गुलाब चंद कटारिया) हैं।

इतिहास
------

अविभाजित असम का राजभवन जो शिलॉंग में स्थित है लगभग एक सदी पूर्व निर्मित किया गया था। यह भारत के सबसे उत्कृष्ट राजभवनों में से एक था।

लेकिन १९७२ में असम के विभाजन के पश्चात मेघालय एक अलग राज्य बनाया गया और शिलॉंग को नए राज्य की राजधानी बनाया गया। इस कारण असम के लिए उसकी राजधानी गुवाहाटी में एक नए राजभवन निर्माण की आवश्यकता थी। नए राज्य मेघालय के अस्तित्व में आने के एक दशक तक असम और मेघालय का एक ही राज्यपाल होता था जो शिलॉंग में आवासित था। गुवाहाटी सर्किट हाउस के कुछ कमरों को समान राज्यपाल के असम दौरे पर आने के दौरान ठहरने के लिए स्थाई रूप से आरक्षित किया गया था। लेकिन इस व्यवस्था को सन्तोषजनक नहीं माना गया और यह निर्णय लिया गया कि असम के राज्यपाल के लिए एक नया राजभवन गुवाहाटी में निर्मित किया जाएगा। लागत कम करने के लिए एक सादगीपूर्ण राजभवन १९८० में निर्मित किया गया। पर चूँकि दोनों राज्यों का राज्यपाल अभी भी एक ही था और जो अधिकतर शिलॉंग में आवासित था इसलिए नए राजभवन का उपयोग गवर्नर कैम्प के रूप में अधिक होता था। वर्ष १९८९ से असम का अपना अलग राज्यपाल होना आरम्भ हुआ। गुवाहाटी में राजभवन निर्मित करने के पीछे कारण था खारगुली से ब्रह्मपुत्र नदी का सुरम्य दृश्य और पहले से ही बने हुए राजभवन को विकसित करने में लगने वाला कम खर्च। असम का स्थाई राजभवन अपने वर्तमन स्थल पर तब अस्तित्व में आया।

सन्दर्भ
-------

1. 1 2 3 4  *HISTORY OF RAJ BHAWAN* Archived 2012-01-11 at the Wayback Machine (अंग्रेज़ी)

इन्हें भी देखें
---------------

* असम के राज्यपालों की सूची
* असम के मुख्यमन्त्रियों की सूची

बाहरी कड़ियाँ
-------------

* असम का राज्यपाल (अंग्रेज़ी)

  


| * दे
* वा
* सं
भारत के राजभवन |
| --- |
| अरुणाचल प्रदेश • असम • आन्ध्र प्रदेश • उत्तर प्रदेश • उत्तराखण्ड • ओडिशा • कर्णाटक • केरल • गुजरात • गोआ • छत्तीसगढ़ • जम्मू और कश्मीर (जम्मू • श्रीनगर) • झारखण्ड • तमिल नाडु (चेन्नई • ऊटी) • त्रिपुरा • नागालैण्ड • पंजाब • पश्चिम बंगाल (कोलकाता • दार्जिलिंग) • बिहार • मणिपुर • मध्य प्रदेश (भोपाल • पञ्चमढ़ी) • महाराष्ट्र (मुम्बई • नागपुर • पुणे • महाबलेश्वर) • मिज़ोरम • मेघालय • राजस्थान • सिक्किम • हरियाणा • हिमाचल प्रदेश |
**महाराजा** 1998 में बनी हिन्दी भाषा की अलौकिक रोमांचकारी फ़िल्म है। अनिल शर्मा द्वारा निर्देशित इस फिल्म में गोविन्दा और मनीषा कोइराला मुख्य भूमिकाओं में हैं। यह अपने राज्य को वापस पाने के लिए अलौकिक शक्तियों वाले राजकुमार के संघर्ष के बारे में है। अन्य कलाकारों में राजबब्बर, सलीम घोष, शक्ति कपूर, अरुणा ईरानी और कुलभूषण खरबंदा शामिल हैं।

संक्षेप
-------

अपनी मृत्यु से डरते हुए रणबीर सिंह (सलीम घोष) ने कोहिनूर को जब वह एक बच्चा था मारने का फैसला किया। हालांकि वह किसी तरह बच गया। 20 वर्षों के बाद कोहिनूर (गोविन्दा) राज्य में अपने सही स्थान का दावा करने के लिए लौट आया। उसने पदार्थ और जानवरों पर उन्नत शक्तियां विकसित की हैं, जिसका वह रणबीर और उसके सहयोगियों द्वारा अपहरण की गई अपनी दाई माँ, अमीनाबी (अरुणा ईरानी) को मुक्त करने के लिए उपयोग करता है। कोहिनूर को कई परीक्षणों को पारित करना होगा। उनमें से एक है टेलीविजन संवाददाता शैली माथुर (मनीषा कोइराला) द्वारा फायदा उठाए जाना। वह दावा करती है कि वह उससे प्यार करती है; और भूखे आदम-खोर शेरों से लड़ता है।

मुख्य कलाकार
------------

* गोविन्दा - कोहिनूर
* मनीषा कोइराला - शैली माथुर
* राजबब्बर - अली
* सलीम घोष - रणवीर सिंह
* शक्ति कपूर - भालू प्रसाद
* अरुणा ईरानी - अमीनाबी
* कुलभूषण खरबंदा - हनुमान बाबा
* इशरत अली - देवकरन
* प्रेम चोपड़ा - सूर्यमणि
* दिनेश हिंगू
* शुभा खोटे
* कुनिका
* मैक मोहन
* शशि कला - रणवीर की माँ

संगीत
-----

सभी नदीम-श्रवण द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "महाराजा की कहानी" | समीर | उदित नारायण, कविता कृष्णमूर्ति | 5:31 |
| 2. | "ठहरो तो सही" | समीर | सोनू निगम | 5:48 |
| 3. | "जब तुम आ जाते हो" | समीर | सोनू निगम, कविता कृष्णमूर्ति | 6:47 |
| 4. | "हाय अजनबी" | समीर | सोनू निगम | 4:50 |
| 5. | "इश्क मोहब्बत" | माया गोविंद | कविता कृष्णमूर्ति | 5:47 |
| 6. | "महाराजा" | समीर | कविता कृष्णमूर्ति | 5:29 |
| 7. | "मेरा प्यारा मुखड़ा" | समीर | कविता कृष्णमूर्ति, शंकर महादेवन | 5:32 |

बाहरी कड़ियाँ
-------------

* *महाराजा*  इंटरनेट मूवी डेटाबेस पर
मल्हारराव होलकर
**मल्हारराव होलकर** (16 मार्च 1693 – 20 मई 1766) मराठा साम्राज्य का एक सामन्त थे जो मालवा का प्रथम मराठा सूबेदार थे। वह होलकर राजवंश का प्रथम राजकुमार थे जिसने इन्दौर पर शासन किया। मराठा साम्राज्य को उत्तर की तरफ प्रसारित करने वाले अधिकारियों में मल्हारराव का नाम अग्रणी है। मल्हारराव होलकर की चार पत्नियां थीं उनकी पत्नियों और संतानों के नाम इस प्रकार हैं-:

१ गौतमाबाई होलकर - गौतमाबाई होलकर मल्हारराव होलकर की पहली पत्नी थीं इनका विवाह मल्हारराव होलकर से अल्पायु में हो गया था। मल्हारराव होलकर और गौतमाबाई के बेटे का नाम खंडेराव होलकर था । जिसका विवाह अहिल्याबाई से हुआ था। भाइयों में सबसे बड़ा होने के कारण खंडेराव होलकर को उत्तराधिकारी घोषित किया गया था। 

२ द्वारकाबाई होलकर - द्वारकाबाई होलकर मल्हारराव होलकर की दूसरी पत्नी थीं । द्वारकाबाई और मल्हारराव होलकर की एक बेटी थी। जिसका नाम सीताबाई था । द्वारकाबाई मल्हारराव होलकर के बाद अपने दामाद को राजा बनते हुए देखना चाहती थीं। 

३ बाणाबाई होलकर - बाणाबाई होलकर मल्हारराव होलकर की तीसरी पत्नी थीं।

४ हलकोबाई होलकर - हलकोबाई होलकर मल्हारराव होलकर की चौथी और आखरी पत्नी थीं।

इन्हें भी देखें
---------------

* होलकर राजवंश
* मराठा साम्राज्य
**मवेशी बंदूक** वह आग्न्यशास्त्र है जो की केवल पशुओ को मरने के लिए इस्तेमाल किए जाते हैं। इन आग्न्याशास्त्रो में खली कारतूस का प्रयोग किया जाता है। कारतूस से निकलने वाली गैसों के कारण बोल्ट काम करता है। बोल्ट एक भारी गैर जंग खा रही मिश्र धातु के बने होते हैं जैसे की स्टेनलेस स्टील। यह बैरल के अंदर रबर के माध्यम से आयोजित किया जाता है। बोल्ट आमतौर पर अच्छी हालत में दिखाई नहीं देता है। बोल्ट की मदद से पशुओ को बेहोश किया जाता है। इन बन्दूको को ह्यूमेन बंदूके भी कहा जाता है। इन बन्दूको में बोल्ट म्ज्ज्ल से निकलता है और निशाने की मादा से उनके माथे पर जेक लगता है। जिससे की पशुओ की मृत्यु हो जाती है। इन बन्दूको में कारतूस आमतौर पर, निर्धूम पाउडर के 2 से 3 अनाज (130 190 मिलीग्राम) के रूप में इस्तेमाल किया जाता है। आमतौर पर इन बन्दूको का वेग छोटे जानवरों के मामले में 55 मीटर (180 फुट / एस) प्रति सेकंड और बड़े जानवरों के मामले में 75 मीटर (250 फुट / एस)प्रति सेकंड होता है।

सन्दर्भ
-------

1. ↑  Animal revolution
2. ↑  Betz, Peter; et al. (1993). "Homicide with a Captive Bolt Pistol"
3. ↑  Beam, Christopher (2009-02-25). "They Shoot Horses, Don't They?". Slate.com
जीवन परिचय
महाराजा बृजेन्द्र सिंह का जन्म 1 दिसंबर 1918 को महाराजा श्री किशन सिंह जी के सेवर महल में महारानी साहिबा राजेंद्र कौर के गर्भ से हुआ वह ब्रायनस्टोन और वेलिंगटन में शिक्षित थे महाराजा बृजेन्द्र सिंह को उनकी वीरता बहादुरी के लिए सवाई और बहादुर जंग की उपाधि से सुशोभित किया गया | महाराजा किशन सिंह की 27 मार्च 1929 मृत्यु होने पर महाराजा बृजेन्द्र सिंह का 14 अप्रैल1929 को भरतपुर की राज गद्दी राजतिलक हुआ

महाराजा बृजेन्द्र सिंह के दो विवाह हुए प्रथम विवाह. मैसूर कंठिरव नरसिम्हा राजा वाडियार की तीसरी बेटी महारानी जया चामुंडा अम्मानी अवरु, हुआ महारानी जया से इनके 4 पुत्रियां हुई

1 राजकुमारी पर्वत कौर जी जिनका विवाह जाट राजा हरजिन्द्र सिंह के साथ हुआ
2. राजकुमारी पुष्पेंद्र कौर
3. राजकुमारी रेणुका कौर इनका विवाह पिसावा राजा महेंद्र सिंह तोमर से हुआ
4. राजकुमारी दीर्घ कौर जिनका विवाह नाभा रियासत के राजा हनुवंत सिंह मलविंदर हुआ
इनका दूसरा विवाह सरदार देवराज सिंह की पुत्री विदेह कौर के साथ हुआ जिन से उनके 1 पुत्र और 1 पुत्री है

1 महाराजा सवाई विश्वेन्द्र सिंह बहादुर जंग शान ए जाट
2. राजकुमारी गंगा कौर(रोहिणी कौर) इनका विवाह रविंदर सिंह ग्रेवाल फरीदकोट के साथ हुआ
महाराजा बृजेन्द्र सिंह संसद सदस्य थे (लोकसभा) 8 जुलाई 1995 को उनका निधन हो गया।

समाज हित में किया गया कार्य
रियासत कालीन भारत में भरतपुर रियासत के 13 वें अंतिम शासक महाराजा सवाई कर्नल श्री बृजेंद्र सिंह जी भारत के पहले शासक हैं जिन्होंने श्री लक्ष्मण जी के मंदिर में हरिजनों का प्रवेश कराया तथा शिक्षा, चिकित्सा, जल का समुचित प्रबंध कराया। आर्थिक रूप से पिछड़े परिवारों के बच्चों को राज की तरफ से शिक्षा दिलवाई।
मुनीश अरोड़ा के फैशन डिजाइन प्रस्तुत करती मॉडल 
**मनीष अरोड़ा** एक भारतीय फैशन डिजाइनर है, जो नई दिल्ली में रहते हैं।

प्रारंभिक जीवन और शिक्षा
------------------------

मनीष मुंबई में पैदा हुए और वहीं अपनी शिक्षा प्राप्त की। फैशन डिजाइनरमें शिक्षा प्राप्त करने के लिए ऊपर और अपने कैरियर को बदलने के लिए राष्ट्रीय फैशन टैक्नोलॉजी संस्थान, नई दिल्ली में प्रवेश किया। 1994 में अपने दीक्षांत में उन्हें'सर्वश्रेष्ठ छात्र पुरस्कार' की उपलब्धि प्राप्त हुई है।

कैरियर
------

लंदन फैशन सप्ताह में मनीष अरोड़ा द्वारा डिजाइन कपड़े प्रस्तुत करती मॉडल
1997 में मनीष ने अपने ब्रांड "मनीष अरोड़ा' की स्थापना की और भारत में भी इस व्यापार का विस्तार करने के लिए अपने ब्रांड के माध्यम से पहली बार दिल्ली में भारतीय फैशन सप्ताह में भाग लिया। इस के बाद उसने हॉन्ग कॉन्ग फैशन सप्ताह में भाग लिया।

अधिक देखें
----------

* टेलीविजन
* फिल्म

### टेलीविजन

* 2009 *इंतजार कर रहे थे*  वान

### फिल्म

* 2004 *वीर-ज़ारा*

सन्दर्भ
-------

1. ↑  Milligan, Lauren (2011). "New Beginning". *Vogue*. Condé Nast (4 February 2011). मूल से 8 फ़रवरी 2011 को पुरालेखित. अभिगमन तिथि 29 July 2011.
2. ↑  "Fashion in Motion: Manish Arora". Victoria and Albert Museum. September 2007. मूल से 8 जनवरी 2011 को पुरालेखित. अभिगमन तिथि 29 July 2011.
**महाराजा एक्सप्रेस**, 2010 से भारतीय रेल द्वारा चलाई जाने वाली एक विलासिता रेलगाड़ी है। यह *भारतीय रेलवे खानपान और पर्यटन निगम* और *कॉक्स किंग्स इंडिया लिमिटेड* का एक संयुक्त उद्यम है। सभी समावेशी लागत को मिलाकर इसकी हर टिकट की कीमत $917(लगभग 77000 रुपए) प्रति व्यक्ति प्रति दिन से लेकर $3,560 (लगभग 300000 रुपए) प्रति व्‍यक्ति प्रति दिन तक है।

महाराजा एक्सप्रेस की चार यात्रा कार्यक्रम हैं जो ज्यादातर दिल्ली से शुरूआत करके आगरा तक जाती है। फिर यह भारत की अन्य हिस्सों में भी जाती है। वहाँ पर प्राचीन स्मारकों, विरासत स्‍थल, आदि के दर्शन किया जाता हैं।

इस ट्रेन में 23 डिब्बे हैं, जो भारत की महाराजाओं की व्यक्तिगत जीवन की याद दिलाती हैं। इस ट्रेन में दो अत्यधिक सुंदर भोजनालय, एक अवलोकन लाउंज, एक यादगार वस्तुओं की दुकान और रहने के लिए 43 शानदार केबिन हैं।

इतिहास
------

*भारतीय रेलवे खानपान और पर्यटन निगम* और *कॉक्स किंग्स इंडिया लिमिटेड*, दुनिया के कुछ पुरानी यात्रा कंपनियों में से एक ने महाराजा एक्सप्रेस को चलाने के लिए एक संयुक्त उद्यम पर हस्ताक्षर किया।

महाराजा एक्सप्रेस भारत की सबसे कीमती विलासिता रेलगाड़ी है। 2010 में अंतर्राष्ट्रीय रेलवे यात्रियों की सोसायटी द्वारा ट्रेन पर आवास और भोजन की सुविधा, सेवा और बंद गाड़ी भ्रमण कार्यक्रम के लिए प्रशंसा की और 2011 में इसे विश्व की सबसे विलासिता वाली 25 ट्रेनों की सुची में नामित किया गया।

यात्रा कार्यक्रम
----------------

2012 में भारतीय रेल खानपान और पर्यटन निगम ने 5 नये यात्रा कार्यक्रम शुरु किए, जिनमें से 2 कम अवधि के स्वर्ण त्रिकोण भ्रमण (दिल्ली, जयपुर और आगरा) और 3 सप्ताहिक अवधि की अखिल भारतीय यात्राएं हैं। 

| नाम | अवधि | रास्ता |
| --- | --- | --- |
| हेरिटेज़ ऑफ इंडिया (भारत की धरोहर) | 6 रातें/7 दिन | मुंबई - अजंता - उदयपुर - जोधपुर - बीकानेर - जयपुर - रणथंभौर - आगरा - नई दिल्ली |
| ट्रेज़र्स ऑफ इंडिया (भारत के खज़ाने) | 3 रातें/4 दिन | दिल्ली-आगरा-रणथंभौर-जयपुर-दिल्ली |
| इंडियन पैनोरामा (भारतीय सिंहावलोकन) | 6 रातें/7 दिन | दिल्ली - जयपुर - जोधपुर - रणथंभौर - फतेहपुर सीकरी - आगरा - ग्वालियर - ओरछा - खजुराहो - वाराणसी - लखनऊ - दिल्ली |
| द इंडियन स्पलेंडर (भारतीय वैभव) | 6 रातें/7 दिन | दिल्ली-आगरा-रणथंभौर-जयपुर-बीकानेर-जोधपुर-उदयपुर-बालासिनोर-मुंबई |

सन्दर्भ
-------

1. ↑  "5 Journeys of Maharajas' Express". *Worldwide Rail Journeys*. मूल से 29 जुलाई 2021 को पुरालेखित. अभिगमन तिथि 18 मई 2022.
**भाई लहाना उर्फ़ गुरु अंगद देव - ( दि. १० अप्रैल १५०४ - दि. ८ अप्रैल १५५२ )** (गुरू अंगद देव भाई लहाना बणजारा से सिखो के एक महान गुरू बने) (सतगुर नानक साहिब जी ने ७ सितम्बर १५३९ को गुरुपद प्रदान तबिसे वे सिखो के दुसरे गुरु कहलाये)। गुरु अंगद देव जि के वंशही गुरु गोबिंद सिंह जी है। गुरू अंगद देव महाराज सृजनात्मक व्यक्तिमत्व, अध्यात्मिक और क्रियाशीलता थे। उनका जन्म एक साधारण बणजारा व्यापारी समुदाय में हुआ। उनका जन्म हरीके नामक तांडे में, जो फिरोज़पुर, पंजाब में आता है, वैसाख वदी १, (पंचम्‌ वैसाख) सम्वत १५६१ (१० अप्रैल १५०४) को हुआ था। गुरुजी एक व्यापारी श्री फेरू बंणजारा जी और माता रामो देवी के पुत्र थे। उनके दादा जी नारायण दास थे, उनका आदि निवास मत्ते-दी-सराय, जो मुख्तसर के पास में था। भाई लहाना ऊर्फ गुरु अंगद देव जी के पिता बाद में इसी स्थान पर आकर निवास करने लगे।

**जीवन -**

सन १५२० में उनका विवाह माता खीवीं जी से हुआ। उनके दो पुत्र - दासू जी एवं दातू जी तथा दो पुत्रियाँ - अमरो जी एवं अनोखी जी हुई। 

  

**ठिकाण (ठीकाना) -**

अमृतसर से लगभग २५ कि॰मी॰ दूर स्थित खडूर साहिब नामक गाँव में बस गया, जो कि ब्यास नदी के किनारे स्थित था।

  

**नानक जी से भेट -**

भाई लहना जी ने भाई जोधा जी (सतगुर नानक साहिब के अनुयायी भाई मनसुक के भाई) के मुख से गुरू नानक साहिब जी के शबद सुने और शब्द में कहे गए गुरमत के फलसफे से वो बहुत प्रभावित हुए। लहना जी निर्णय लिया कि वो सतगुर नानक साहिब के दर्शन के लिए करतारपुर जायेंगे। उनकी सतगुर नानक साहिब जी से पहली भेंट ने उनके जीवन में क्रांति ला दी। सतगुर नानक ने उन्हें आदि शक्ति या हुक्म का भेद समझाया और बताया की परमेशर की शक्ति कोई औरत या मूर्ति नहीं है। बल्कि वो रूप हीन है और उसकी प्राप्ति सिर्फ़ अपने अंदर से ही की जा सकती है। सतगुरु नानक से भाई लहने ने आत्मज्ञान लिया जिसने उन्हें पूर्ण रूप से बदल दिया।

वो सतगुर नानक साहिब की विचारधारा से एक व्यापारी बंणजारा सिख बन गया एवं करतारपुर में निवास करने लगे। वे सतगुर नानक साहिब जी के अनन्य सिख थे। सतगुर नानक देव जी के महान एवं पवित्र मिशन के प्रति उनकी महान भक्ति और ज्ञान को देखते हुए सतगुर नानक साहिब जी ने ७ सितम्बर १५३९ को गुरुपद प्रदान किया और गुरमत के प्रचार का जिम्मा सौंपा गया। सतगुर नानक के लडके इस बात से नाराज हुए और गुरु घर के विरोधी बन गए।

गुरू साहिब ने उन्हें एक नया नाम अंगद (गुरू अंगद साहिब) दिया। उन्होने गुरू साहिब की सेवा में ६ से ७ वर्ष करतारपुर में बिताये।

  

**विशेषताएं -**

भाई लहाना उर्फ़ गुरु अंगद देव - ये बंणजारा समुदाय से होणेसे गुरु नानक देवजी को उदासिया करणे मे सहायता मिली बंणजारा समाज सालों से देश विदेश व्यापार करते थे। उन्हे हर तऱ्हाके रास्ते, शहर और देश की जानकारी थी। गुरु नानक के साथ जो यात्रा मे वुनके साथ बणजारा भाई थे वो भी व्यापारी थे इस वजसे वो पुरे विश्व का उदासिया करने में सफल हुये। उदासिया में भाई मनसुख बणजारा जो भाई लहाना जी के रिस्तेदार थे। वे भी नानक जी के धर्म प्रचार एव प्रसार मे सहायक ठैरे। भाई मनसुख बणजारा ही सिख पंथ के पहले अनुयाई थे।
महाराजा ईश्वरी प्रसाद नारायण सिंह
श्री  **महाराजा श्री ईश्वरी नारायण सिंह बहादुर**  (1818 - ) सन १८३५ से १८८९ तक काशी राज्य के नरेश रहे। 

महाराजा ईश्वरी प्रसाद नारायण सिंह का जन्म सन् 1818 में हुआ था। काशी नरेश राजा उदित नारायण सिंह के निधन के बाद ईश्वरी प्रसाद नारायण सिंह सन् 1835 ई. में काशी के राजा बने। 1857 के गदर में इनहोने किसी का साथ नहीं दिया और एकांतवास में चले गए। इन्हें 1859 में महाराजा बहादुर की उपाधि प्रदान की गई। जी.सी.एस.आई के तमगे के साथ 13 तोपों की सलामी का सम्मान भी इन्हें अंग्रेजी हुकूमत द्वारा प्रदान किया गया और काशी राज की पूर्व में कुर्क की गई संपत्ति को इन्हें वापस कर दिया गया। इसके साथ ही इन्हें वायसराय की लेजिस्लेटिव कौंसिल का सदस्य भी मनोनित किया गया। सन् 1889 में इन्हें महाराजाधिराज के साथ 15 तोपों की सलामी का सम्मान दिया गया।
माहाराजा ईश्वरी प्रसाद नारायण सिंह साहित्य, संगीत और कला के संरक्षक थे। इन्होंने अपने शासन काल में जन कल्याण के कार्यों में रुचि ली।

उत्तराधिकारी
------------

* सर प्रभु नारायण सिंह बहादुर

इन्हें भी देखें
---------------

* काशी राज्य

सन्दर्भ
-------

1. ↑  "BENARES (princely state)". members.iinet.net.au. मूल से 8 जून 2017 को पुरालेखित. अभिगमन तिथि 2017-06-16.

| * दे
* वा
* सं
काशी राज्य  |
| --- |
| काशी नरेश | मनसा राम •  बलवंत सिंह •  चैत सिंह •  महीप नारायण सिंह •  महाराजा उदित नारायण सिंह •  महाराजा श्री ईश्वरी नारायण सिंह बहादुर •  सर प्रभु नारायण सिंह बहादुर •  महाराजा आदित्य नारायण सिंह •  डॉ.विभूति नारायण सिंह |
मई गाँव हाथरस जिले की सादाबाद तहसील एवं विकास खंड सादाबाद का एक गांव है। हाथरस ज़िला बनने से पहले ये गांव मथुरा जिले का हिस्सा था ।मई कस्बा, NH 91 पर स्थित आगरा जिले के खंदौली कस्बे से बलदेव(दाऊजी,मथुरा) मार्ग पर 7 km दूरी पर है।मई कस्बे से 17 km दूरी पर विश्व प्रसिद्ध भगवान श्रीकृष्ण के बड़े भाई बलदेव जी(दाऊजी)का मंदिर बलदेव(मथुरा)कस्बा में स्थित है एवं बलदेव कस्बे से थोड़ी दूरी(7km)पर यमुना के तट पर रमण रेती आश्रम एवं श्रीकृष्ण की जन्मस्थली गोकुल स्थित है।मई कस्बे से 14km दूरी पर पवित्र यमुना नदी पर भगवान शिव का मंदिर एवं कैलाश घाट स्थित है जोकि आगरा जिले के कैलाश गांव में पड़ता है। वर्तमान में मई गांव एक कस्बा के रूप में विकसित हो रहा है।मई कस्बा सड़क मार्ग द्वारा प्रमुख महानगर आगरा से 25 किलोमीटर,जिला मुख्यालय हाथरस से 30किलोमीटर और मथुरा शहर से 30किलोमीटर दूरी पर है। यहां कानून व्यवस्था हेतु एक पुलिस चौकी स्थापित है जोकि थाना सादाबाद के अंतर्गत आती है।मई कस्बे में एक डाकघर स्थित है मई कस्बे के पिनकोड 281302 है।कस्बे में एक टेलीफोन एक्सचेंज,33 kv का बिजलीघर स्थापित है।यहाँ से आगरा और मथुरा के लिए परिवहन की भी अच्छी व्यवस्था है।यहाँ सभी वर्ग के लोग मिलजुलकर रहते हैं। कस्बे की जनसंख्या लगभग 6000 एवं लगभग 3500 वोटर हैं।यहाँ का मुख्य रोजगार कृषि कार्य है यहाँ मुख्य रूप से आलू की खेती होती है।वर्तमान में बहुत से युवा सरकारी और प्राइवेट कंपनियों में नोकरी कर रहे हैं।
भारत में संसदीय प्रणाली को ब्रिटिश संविधान से लिया गया है| मंत्रिपरिषद,भारतीय राजनीतिक प्रणाली की वास्तविक कार्यकारी संस्था है जिसका नेतृत्व प्रधानमंत्री के हाथों में होता है| हमारे संविधान के अनुच्छेद 74 में मंत्रिपरिषद के गठन के बारे में उल्लेख किया गया है जबकि अनुच्छेद 75 मंत्रियों की नियुक्ति, उनके कार्यकाल, जिम्मेदारी, शपथ, योग्यता और मंत्रियों के वेतन एवं भत्ते से संबंधित है।

मंत्रिपरिषद का गठन राष्ट्रपति की मदद करने एवं सलाह देने के लिए किया गया है जो मंत्रिपरिषद द्वारा प्रस्तुत सूचना के आधार पर काम करता है| राष्ट्रपति को मंत्रिपरिषद द्वारा दिए गए सलाह को भारत की किसी भी अदालत में चुनौती नहीं दी जा सकती है|

***मंत्रिपरिषद से संबंधित अनुच्छेद***

**अनुच्छेद 74**: राष्ट्रपति को सहायता और सलाह देने के लिए मंत्रिपरिषद का गठन।

**अनुच्छेद  75:** राष्ट्रपति के द्वारा प्रधानमंत्री की नियुक्ति की जाएगी और प्रधानमंत्री की सलाह पर राष्ट्रपति अन्य मंत्रियों की नियुक्ति करेंगें।

**अनुच्छेद 77:** भारत सरकार के कार्यों का संचालन।

**अनुच्छेद  78:** राष्ट्रपति को जानकारी देने आदि के संबंध में प्रधानमंत्री के कर्तव्य।

**अनुच्छेद 88:** मंत्रियों के अधिकार है।
मसूरिका विषाणु 
**मसूरिका** (Measles) और **जर्मन मसूरिका** (German measles), रोमांतिका या खसरा, एक वाइरस (virus) का एवं अत्यंत संक्रामक रोग है, जिसमें सर्दी, जुकाम, बुखार, शरीर पर दाने एवं मुँह के भीतर सफेद दाने हो जाते हैं तथा फेफड़े की गंभीर बीमारियों की आशंका रहती है। अंग्रेजी में इसे मॉरबिली (Morbilli) तथ रूबियोला (Rubeola) कहते हैं।

संपूर्ण विश्व में व्याप्त यह रोग बच्चों को अधिक होता है। यह चार पाँच मास तक के बच्चों को साधारणतया नहीं होता तथा चार पाँच वर्ष तक के बच्चों को अधिक होता है। गर्भवती नारी में यह रोग गर्भपात का कारण बन सकता है। इसका प्रकोप प्रत्येक दो या चार वर्ष पर होता है।

कारण
----

यह रोग एक अत्यंत सूक्ष्म विषाणु द्वारा होता है, जो नाक, आँख तथा गले के स्राव में मिलते हैं। दाने निकलने के पूर्व रोगी सर्वाधिक संक्रामक होता है।

लक्षण तथा चिह्न
---------------

इस रोग का उद्भवन काल चौदह दिन होता है। सर्वप्रथम सर्दी, ज़ुकाम, खाँसी, ज्वर तथा मुँह के भीतर सफेद दाने प्रकट होते हैं। ये पिछले दाँतों के पास कपोल की भीतरी श्लेष्म कला पर, त्वचा पर दाने प्रकट होने के ७२ घंटे पूर्व, दृष्टिगोचर होते हैं। नेत्र रक्ताभ हो जाते हैं तथा नासिका एवं नेत्रों से स्राव होता है। ज्वर दूसरे दिन कुछ कम हो जाता है, किंतु तीसरे दिन से पुन: बढ़ना प्रारंभ हो जाता है। चौथे दिन त्वचा पर दाने प्रकट हो जाते हैं। ये दाने सर्वप्रथम बालों की रेखा के पास, कानों के पीछे, ग्रीवा पर तथा मस्तक पर दृष्टिगोचर होते हैं। इसके बाद ये नीचे की ओर बढ़ते हैं तथा शनै: शनै: संपूर्ण शरीर को आच्छादित कर लेते हैं। दाने अत्यंत सूक्ष्म एवं रक्ताभ होते हैं, जो आपस में मिलकर एक हो जाते हैं तथा शरीर को रक्तवर्ण प्रदान करते हैं। रोगी को खुजली तथा जलन की अनुभूति होती है। ये दाने चार से सात दिनों तक रहते हैं, फिर धीरे धीरे लुप्त हो जाते हैं। अब त्वचा की एक झिल्ली सी संपूर्ण शरीर से अलग हो जाती है। ज्वर तथा अन्य लक्षण भी इसके साथ ही समाप्त हो जाते हैं।

अन्य रूप
--------

### काली (haemorthagic) मसूरिका

इस में अत्यधिक ज्वर, सदमें के चिह्न तथा रक्तरंजित दाने मिलते हैं। नाक, आँख और त्वचा से रक्तस्राव होता है तथा रोग प्राय: घातक होता है।

### विषाक्त मसूरिका

इसके दाने अधिक न होने पर भी तीव्र ज्वर, कंपन, साँस, फूलना, संज्ञाहीनता और नाड़ी की क्षीणता होती है।

### फुफ्फुसीय मसूरिका

इसमें श्वास की गति अत्यंत तीव्र हो जाती है, रोगी नीला पड़ जाता है तथा बेहोशी अथवा मृत्यु हो सकती है।

जटिलताएँ
--------

ग्रसनी शोथ, कंठ शोथ, श्वासनली शोथ, फुफ्फुसीय शोथ, कर्ण शोथ, पलक शोथ, मुखशोथ, लसिकाग्रंथि शोथ, मस्तिष्क शोथ, अतिसार आदि रोग हो सकते हैं। पुराना क्षय रोग पुन: उभड़ सकता है।

निदान
-----

चेचक, जर्मन मसूरिका और छोटी माता से इस रोग में कई अंतर हैं।

फलानुमान -- साधारणतया मसूरिका घातक नहीं होती, किंतु इसके घातक रूप या जटिलताओं के कारण मृत्यु हो सकती है।

चिकित्सा
--------

रोगी को अलग रखा जाए। रोग ठीक होने पर रोगी के रक्त से सीरम निकालकर इंजेक्शन देने से, दूसरे बच्चों में प्रतिशोधक शक्ति उत्पन्न की जा सकती है।

इस रोग की कोई विशेष रोगहर चिकित्सा ज्ञात नहीं है। केवल रोगी को आराम देना, सफाई रखना, द्रव खाद्य पदार्थ देना तथा जटिलताओं की चिकित्सा करना आवश्यक है।

जर्मन मसूरिका
-------------

मुख्य लेख: जर्मन रोमान्तिका

इन्हें भी देखें
---------------

* खसरा
* चेचक
**याक स्कीइंग** भारत के उत्तरी राज्य हिमाचल प्रदेश के पर्वतीय पर्यटन स्थल मनाली में पर्यटक आकर्षण वाला एक खेल होता है। इस खेल में एक रस्सी का एक सिरा याक से दूसरा सिरा किसी व्यक्ति से बंधा होता और रस्सी पहाड़ी के चोटी से होकर गुजरती है। याक को लुभाकर दौड़ाया जाता है जिससे व्यक्ति रस्सी के सहारे छोटी की और तेजी से बढ़ता है। याक को उत्तेजित करने हेतु स्कीयर को रस्सी को खींचना व हिलाना होता है, तथा इसके साथ ही कुछ पोनी नट्स से भरी बाल्टी को भी बजाना होता है। इससे याक आकर्षित एवं उत्तेजित होकर नीचे की ओर भागता है, एवं स्कीयर ऊपर की ओर खिंचता जाता है।

इन्हें भी देखें
---------------

* याक पोलो (अंग्रेज़ी विकि पर), याक की मदद से खेला जाने वाला एक और खेल।
* स्कीजोरिंग (अंग्रेज़ी विकि पर)

सन्दर्भ
-------

1. ↑  पेरी, ऍलेक्स (४ जुलाई २००५). "एक्स्ट्रीम याक स्पोर्ट्स". *टाइम मैगज़ीन*. मूल से 25 अगस्त 2013 को पुरालेखित. अभिगमन तिथि 2012-03-08.
2. ↑  "Asia's newest sport - yak skiing". *BBC News*. 3 July 2005. मूल से 19 फ़रवरी 2017 को पुरालेखित. अभिगमन तिथि 2008-10-21.

बाहरी कड़ियाँ
-------------

* यू ट्यूब पर यॉक स्कीइंग चैनल देखें।
जापानी स्रोतों द्वारा मलय **Malay Operation** (馬来作戦, *Maree Sakusen*?) के रूप में संदर्भित **मलायन अभियान**, द्वितीय विश्व युद्ध के दौरान 8 दिसंबर 1941 - 15 फरवरी 1942 तक मलाया में मित्र देशों और एक्सिस बलों द्वारा लड़ा गया एक सैन्य अभियान था। ब्रिटिश राष्ट्रमंडल और रॉयल थाई पुलिस के बीच अभियान की शुरुआत में मामूली झड़पों के साथ, ब्रिटिश राष्ट्रमंडल सेना इकाइयों और इंपीरियल जापानी सेना के बीच जमीन की लड़ाई का प्रभुत्व था। अभियान के शुरुआती दिनों से ही जापानियों का हवाई और नौसैनिक वर्चस्व था। कॉलोनी की रक्षा करने वाली ब्रिटिश, भारतीय, ऑस्ट्रेलियाई और मलायन सेना के लिए, अभियान कुल आपदा था।

ऑपरेशन साइकिल पैदल सेना के जापानी उपयोग के लिए उल्लेखनीय है, जिसने सैनिकों को अधिक उपकरण ले जाने और घने जंगल इलाके में तेजी से आगे बढ़ने की अनुमति दी। विध्वंस शुल्क से लैस रॉयल इंजीनियर्स ने पीछे हटने के दौरान सौ से अधिक पुलों को नष्ट कर दिया, फिर भी इससे जापानियों को कोई देरी नहीं हुई। जब तक जापानियों ने सिंगापुर पर कब्जा किया, तब तक वे 9,657 हताहत हो चुके थे; मित्र देशों की कुल हानि 130,246 थी, जिसमें लगभग 7,500 से 8,000 मारे गए, 11,000+ घायल और 120,000+ लापता या पकड़े गए। 

1. ↑  Farrell, Brian (2015). *The Defence and Fall of Singapore*. England: monsoon. पपृ॰ 472–475. आई॰ऍस॰बी॰ऍन॰ 978-981-4423-88-5.